text: Forbereder retssag mod bagmand til hash-forening
  26 februar 2013 kl. 09.20
  Politiets anklagemyndighed forbereder en retssag mod indehaveren af en hash-cafe i Aabenraa, Baris Pekerman.
  Ifølge dagbladet JydskeVestkysten skal Baris Pekerman i retten 3. april.
  Politiet mener, at han flere gange har overtrådt et forbud mod at modtage besøg i hash-cafeen. Han er også blevet taget for besiddelse af narkotika.
  ? De har kun taget mig med 300-400 gram hash, og det giver ikke engang 30 dage i fængsel, siger Baris Pekerman.
  Politiet har haft svært ved bare at lukke butikken i Søndergade i Aabenraa, fordi den drives som en forening, der arbejder for fri hash.
  Politiet har brugt loven om forbud mod besøgende i lokaler, hvor der systematisk udføres strafbare handlinger. Forbuddet gælder til midt i april.
  Sydøstjyllands Politi har i flere år forsøgt at få lukket en hashklub i Horsens.
  Politiet kommer jævnligt forbi og udsteder bøder til de besøgende i klubben for besiddelse af hash.
  